Szent Fogadás

1. Az Úr Jézus Krisztus vallásom szerzője,

Egyházamnak feje, lelke, vezetője,

Ő a fundamentum, Út, Igazság, Élet.

Hozzá ragaszkodom s követem amíg élek.

1. Evangéliuma kútfeje a hitnek,

Forrása reménynek és a szeretetnek,

Istennek hatalma hívőknek üdvére,

Béke és boldogság abban van letéve.

1. Igéje szent, örök, mert az Isten lelke,

Nyilatkozik benne s őrködik felette,

A földön ez táplál s erény útján vezet,

A síron túl pedig ád örök életet.

1. E szent Igén kívül nincs szükségem másra,

Semmi hagyományra, s emberi toldásra,

Mi ebben írva van, krisztusi tudomány,

Mi ebben írva nincs, az hamis koholmány.

1. Amint az Úr Igéje örök, szent igaz,

Református hitem és vallásom is az,

Mert szegeletköve és fundamentuma,

Az Úrnak Igéje, Evangéliuma.

1. Üdvöt boldogságot az Ige ad nekem,

Semmi csábításra másra nem cserélem,

Szent nekem vallásom, szent előttem hitem,

E vallásban, hitben megmaradok híven.

1. Az egyházam magyar, magyar a vallásom,

Mert Istenemet, csak magyarul imádom,

Nemzeti egyház, mert minden egyes tagját,

A nemzeti érzés szent lángja hatja át.

1. Református egyház, mert az Úr beszéde,

Toldás nélkül tisztán hirdettetik benne,

Krisztikusi egyház, mert nevét tőle nyerte,

S béke és szeretet legfőbb vezér elve.

1. Apostoli egyház, mert egyszerű, tiszta,

S mint az apostolok éppen azt tanítja,

Igaz egyház, mert csak krisztusi tudomány,

Taníttatik benne Szentírás nyomán.

1. Önálló, független, ura önmagának,

Hű támasza mindég a magyar hazának,

Szép és dicső egyház, becsülöm, szeretem,

Hű tagja is leszek, amíg tart életem.

1. Büszkén viselem a református nevet,

És, hogy az lehetek, áldom Istenemet,

Mert drága előttem a lelki szabadság,

S a tiszta hit, mit az Evangélium ád.

1. Szeretem egyházam s büszke vagyok rája,

Tehetségem szerint munkálok javára,

Ésszel, szívvel, kézzel, s amit Isten adott,

Készen teszek érte bármi áldozatot.

1. Jöhetnek kísértők, jók vagy rossz napok,

De reformátusnak holtig az maradok,

Örömben bánatban bármi sorsom legyen,

Egyházamhoz soha nem leszek hűtelen.

1. Másoknak vallását nem sértem, tisztelem,

De a magamét, mint legjobbat szeretem,

Szent fogadásom, hogy hű leszek hozzája,

Így lesz enyém egykor élet koronája.